
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 177 

11 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση εξουσίας υπογραφής με εντολή Γενικού 
Επιθεωρητή Δημόσιας Διοίκησης στους Βοηθούς 
Γενικούς Επιθεωρητές, στον Προϊστάμενο και στο 
διοικητικό προσωπικό της Γ ραμματείας του Γ ρα¬ 
φείου του και ρύθμιση θεμάτων αναπλήρωσης. 1 

Τροποποίηση της αριθμ. 28764/ΔΙΟΕ 230/24.4.2003 
(ΦΕΚ 555/τ. Β78.5.2003) υπουργικής απόφασης 
«Σύνθεση, Όργανα, Λειτουργία Συμβουλίου Εξα¬ 


γωγών», όπως τροποποιήθηκε με την αριθμ. 

23074/ΔΙΟΕ 310/1.6.2004 όμοια (ΦΕΚ Β' 878). 2 

Ορισμός Υποδιευθυντή Σπουδών της Εθνικής Σχολής 

Δικαστών. 3 

Συμπλήρωση της νομοπαρασκευαστικής επιτροπής 
για την αναμόρφωση του πτωχευτικού δικαίου 4 


Συμπλήρωση, αντικατάσταση και παράταση του χρό¬ 
νου λειτουργίας της ειδικής νομοπαρασκευαστι¬ 
κής επιτροπής για την επεξεργασία και εισήγηση 
των αναγκαίων νομοθετικών μέτρων, προκειμένου 
να προσαρμοστεί η εθνική νομοθεσία στις αποφά¬ 
σεις του Ευρωπαϊκού Δικαστηρίου Ανθρωπίνων Δι¬ 
καιωμάτων. 5 

Παράταση του χρόνου λειτουργίας της ειδικής νομο¬ 
παρασκευαστικής επιτροπής με σκοπό τη μελέτη 
και εισήγηση μέτρων για την επιτάχυνση της διαδι¬ 
κασίας ενώπιον των πολιτικών και ποινικών δικα¬ 
στηρίων. 6 

Συγκρότηση του Ειδικού Δικαστηρίου Εκδικάσεως 
Αγωγών Κακοδικίας και επίλυσης διαφορών του άρ¬ 
θρου 88 παρ. 2 του Συντάγματος για το έτος 2005. 7 

Δεύτερη τροποποίηση της υπ’ αριθμ. 232967/585 κοι¬ 
νής απόφασης των Υπουργών Εθνικής Οικονομίας 
και Γεωργίας για τη «Ρύθμιση ειδικότερων θεμάτων 
παροχής βασικών υπηρεσιών στον αγροτικό πλη¬ 
θυσμό για την υλοποίηση των Ολοκληρωμένων 
Προγραμμάτων Ανάπτυξης Αγροτικού Χώρου των 
Περιφερειών της Χώρας στο πλαίσιο του Επιχειρη¬ 
σιακού Προγράμματος “Αγροτική Ανάπτυξη - Ανα¬ 


συγκρότηση της Υπαίθρου 2000-2006”». 8 

Ορισμός Προέδρου, μελών και γραμματέα ΣΧΟΠ 
Υπουργείου Αιγαίου και Νησιωτικής Πολιτικής 
Επαρχείου Λήμνου για διετία 2005 - 2006. 9 


ΑΠΟΦΑΣΕΙ Σ 

Αριθ. 493 (1) 

Μεταβίβαση εξουσίας υπογραφής με εντολή Γ ενικού Επι¬ 
θεωρητή Δημόσιας Διοίκησης στους Βοηθούς Γενι¬ 
κούς Επιθεωρητές, στον Προϊστάμενο και στο διοικη¬ 
τικό προσωπικό της Γ ραμματείας του Γ ραφείου του 
και ρύθμιση θεμάτων αναπλήρωσης. 

Ο ΓΕΝΙΚΟΣ ΕΠΙΘΕΩΡΗΤΗΣ ΔΗΜΟΣΙΑΣ ΔΙΟΙΚΗΣΗΣ 
Έχοντας υπόψη: 

1. Τις διατάξεις του άρθρου 1 του Ν. 3074/2002 (ΦΕΚ 
296/Α/4'. 12.2002) «Γενικός Επιθεωρητής Δημόσιας Διοί¬ 
κησης. Αναβάθμιση του Σώματος Επιθεωρητών - Ελε¬ 
γκτών Δημόσιας Διοίκησης και του Συντονιστικού Οργά¬ 
νου Επιθεώρησης και Ελέγχου και άλλες διατάξεις». 

2. Τιςδιατάξειςτου άρθρου 5 Ν. 3146/2003 (ΦΕΚ 125/Α7 
23.6.2003) «Οργάνωση και άσκηση του εκλογικού δικαιώ¬ 
ματος των ετεροδημοτών και άλλες διατάξεις». 

3. Τιςδιατάξειςτου άρθρου 26του Ν. 3200/2003«Ίδρυ¬ 
ση Εθνικού Κέντρου Δημόσιας Διοίκησης, Ίδρυση Εθνι¬ 
κής Σχολής Τοπικής Αυτοδιοίκησης και άλλες διατάξεις». 
(ΦΕΚ 281/Α79.12.2003) 

4. Την ανάγκη απλούστευσης διαδικασιών, κατά την 
άσκηση των αρμοδιοτήτων με σκοπό την ταχεία διεκπε¬ 
ραίωση των υποθέσεων και την εξασφάλιση της εύρυθ¬ 
μης και αποδοτικής λειτουργίας της υπηρεσίας. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

1. Ο Γ ενικός Επιθεωρητής Δημόσιας Διοίκησης (ΓΕΔΔ) 
όταν απουσιάζει ή κωλύεται αναπληρώνεται από Βοηθό 
του ο οποίος ορίζεται κατά περίπτωση από τον ίδιο. 

2. Βοηθό Γενικό Επιθεωρητή Δημόσιας Διοίκησης που 
απουσιάζει ή κωλύεται αναπληρώνει άλλος Βοηθός, ο 
οποίος ορίζεται κατά περίπτωση από το ΓΕΔΔ. 

Άρθρο 2 

Μεταβιβάζουμε το δικαίωμα υπογραφής στους Βοη¬ 
θούς Γενικούς Επιθεωρητές Δημόσιας Διοίκησης με 
«εντολή Γενικού Επιθεωρητή Δημόσιας Διοίκησης» για τα 
παρακάτω θέματα: 

1. Την έγγραφη επικοινωνία με τα Σώματα και τις Υπη¬ 
ρεσίες Επιθεώρησης και Ελέγχου, τους φορείς της παρ. 
1 του άρθρου 1 του Ν. 3074/2002 όπως ισχύει κάθε φορά 
και τους πολίτες κατά τη διερεύνηση υποθέσεων και τη 
διενέργεια ελέγχων, επανελέγχων και επιθεωρήσεων. 

2. Την έγκριση χορήγησης πάσης φύσεως αδειών εκτός 
των αδειών άνευ αποδοχών, εκπαιδευτικών, κύησης-λο- 
χείας στους Ειδικούς Επιθεωρητές. 

Άρθρο 3 

Μεταβιβάζουμε το δικαίωμα υπογραφής στον Προϊστά¬ 
μενο της Γραμματείας με «εντολή Γενικού Επιθεωρητή 
Δημόσιας Διοίκησης» για τα παρακάτω θέματα: 

1. Τις αποφάσεις ανάληψης πιστώσεων για κάθε περί¬ 
πτωση. 

2. Τον έλεγχο πληρωμής, σύμφωνα με τις κείμενες δια¬ 
τάξεις των μισθών του προσωπικού, των οδοιπορικών 
εξόδων και των ημερήσιων αποζημιώσεων, όπως και κάθε 
πρόσθετης παροχής. 

3. Τη διαβίβαση στην Υπηρεσία Εντελλομένων Εξόδων 
δικαιολογητικών διοικητικών δαπανών ή δικαιολογητικών 
αποδόσεως λογαριασμών για εντάλματα πληρωμής. 

4. Τις καταστάσεις φορολογικών στοιχείων και βεβαιώ¬ 
σεις για φορολογική χρήση. 

5. Τα διαδικαστικά έγγραφα που απαιτούνται για την 
αποστολή οποιουδήποτε προσώπου στο εσωτερικό και 
στο εξωτερικό για εκτέλεση υπηρεσίας. 

6. Τις εξουσιοδοτήσεις προς τις Δ.Ο.Υ. πληρωμών Αθη¬ 
νών για την εξόφληση ή είσπραξη χρηματικών ενταλμά¬ 
των και βεβαίωση του γνησίου των υπογραφών των δικαι¬ 
ούχων. 

7. Τα έγγραφα με τα οποία αποδίδονται οι εισφορές στα 
ασφαλιστικά ταμεία ή αναζητούνται τα ποσοστά των 
ασφαλιστικών εισφορών, καθώς και τυχόν κρατήσεις 
αποδοχών και εισφορών που έχουν καταβληθεί αχρεω- 
στήτως. 

8. Τις αιτήσεις αγοράς ενσήμων Ι.Κ.Α., την υποβολή της 
αναλυτικής περιοδικής δήλωσης και τις εντολές εισφο¬ 
ρών στο Ι.Κ.Α. με το μηχανογραφικό σύστημα. 

9. Την αποστολή βεβαιώσεων αποδοχών στο ΚΕΠΥΟ 
και υπεύθυνων δηλώσεων Ν. 1256/1982 στο Ελεγκτικό 
Συνέδριο. 

10. Τα έγγραφα προβλέψεων δαπανών. 

11. Τα έγγραφα προς την Τράπεζα Ελλάδος για χορή¬ 
γηση συναλλάγματος. 

12. Την αποστολή απολογιστικών κ.λπ. στοιχείων στο 
Υπουργείο Ανάπτυξης / Γενική Γραμματεία Εμπορίου. 

13. Τις βεβαιώσεις για την πραγματοποίηση υπερωρια- 
κής εργασίας προσωπικού της Γραμματείας και Ειδικών 
Επιθεωρητών. 

14. Τις αναλήψεις υπηρεσιακών καθηκόντων ή τις ανα¬ 
χωρήσεις από την Υπηρεσία του πάσης φύσεως προσω¬ 
πικού. 

15. Την ανακοίνωση στα Δημόσια Ταμεία για τις αποδο¬ 
χές ή προσλήψεις ή απολύσεις του προσωπικού της Υπη¬ 
ρεσίας. 

16. Τη βεβαίωση για το ύψος των αποδοχών γενικά του 
προσωπικού, όπως και τα κάθε φύσεως έγγραφα προς 
υπαλλήλους με τα οποία ανακοινώνονται θέματα αποδο¬ 
χών γενικά, παρακρατήσεων λόγω περικοπών αδικαιολο¬ 
γήτου απουσίας, άδειας άνευ αποδοχών, δανείων κ.λπ. ή 
ζητείται η συμπλήρωση δικαιολογητικών διαφόρων δα¬ 
πανών κ.λπ. 


17. Τα διαδικαστικού περιεχομένου έγγραφα πλην των 
περιπτώσεων για τις οποίες ειδικά εξουσιοδοτούνται με 
την απόφαση αυτή άλλα υπηρεσιακά όργανα. 

18. Την έγκριση γνωστοποίησης διοικητικών εγγράφων 
κατά τις κείμενες διατάξεις και χορήγησης αντιγράφων 
από το τηρούμενο στην Υπηρεσία Αρχείο, εκτός αυτών 
που αφορούν σε υποθέσεις που έχουν διερευνηθεί από 
το ΓΕΔΔήτους Βοηθούς του. 

19. Τις πράξεις για τη θέση εγγράφων στο Αρχείο της 
Γ ραμματείας, εκτός αυτών που αφορούν σε υποθέσεις 
που έχουν διερευνηθεί από το ΓΕΔΔήτους Βοηθούς του. 

20. Τα έγγραφα για υπηρεσιακά θέματα αρμοδιότητας 
της Γ ραμματείας. 

21. Την έγκριση χορήγησης των πάσης φύσεως αδειών 
του προσωπικού της Γ ραμματείας, εκτός των αδειών 
άνευ αποδοχών, εκπαιδευτικών, κυήσεως-λοχείας-μη- 
τρότητας. 

22. Τις απαντήσεις σε αιτήματα υπαλλήλων σχετικά με 
την υπηρεσιακή τους κατάσταση. 

23. Τις βεβαιώσεις και πιστοποιητικά για κάθε νόμιμη 
χρήση σε θέματα που, σύμφωνα με το Νόμο, είναι δυνατό 
να βεβαιωθούν από στοιχεία που τηρούνται στην Υπηρε¬ 
σία, εκτός από τις περιπτώσεις για τις οποίες ειδικά εξου¬ 
σιοδοτούνται με την απόφαση αυτή άλλα υπηρεσιακά όρ¬ 
γανα. 

24. Τις ενέργειες προς το Εθνικό Τυπογραφείο για εκτυ¬ 
πώσεις, χορηγήσεις φύλλων κ.λπ. πλην των εντολών για 
δημοσίευση σε ΦΕΚ. 

25. Τη θεώρηση βιβλιαρίων νοσηλείας όλου του Προ¬ 
σωπικού της Υπηρεσίας και των μελών των οικογενειών 
τους και λοιπών συναφών με αυτά θεμάτων, βεβαιώσεις 
που αφορούν στην κατάσταση του προσωπικού καθώς 
και την αλληλογραφία με τις υπηρεσίες από τις οποίες 
προέρχονται. 

26. Τις βεβαιώσεις αποδοχών όλων των κατηγοριών 
προσωπικού για φορολογική ή κάθε άλλη χρήση. 

27. Τις εντολές χορήγησης υλικών για τις ανάγκες της 
υπηρεσίας. 

28. Τα έγγραφα που αφορούν στη μέριμνα για την εκ¬ 
ποίηση ή στην καταστροφή του περιττού ή άχρηστου υλι¬ 
κού και στην εκκαθάριση των αρχείων. 

Άρθρο 4 

Μεταβιβάζουμε το δικαίωμα υπογραφής στη Χρυσάνθη 
Μονού υπάλληλο με Α' βαθμό του κλάδου ΠΕ Νοσηλευτι¬ 
κής, στη Δέσποινα Αλεβυζάκη υπάλληλο με Α' βαθμό του 
κλάδου ΤΕ Διοικητικού - Λογιστικού και στη Μαριάνθη Κυ- 
ρίτση υπάλληλο με Β' βαθμό του κλάδου ΔΕ Διοικητικού- 
Λογιστικού, με «εντολή Γ ενικού Επιθεωρητή Δημόσιας Δι¬ 
οίκησης» για τα παρακάτω θέματα: 

1. Τη βεβαίωση του γνησίου της υπογραφής υπαλλήλων 
και πολιτών. 

2. Την επικύρωση αντιγράφων από τα πρωτότυπα ή από 
τα ακριβή αντίγραφα εγγράφων που τηρούνται στα αρ¬ 
χεία της Υπηρεσίας, καθώς και την επικύρωση αντιγρά¬ 
φων δημοσίων εγγράφων. 

3. Τα έγγραφα που είναι απαραίτητα για τη διακίνηση 
και τη διεκπεραίωση της αλληλογραφίας της υπηρεσίας. 

Άρθρο 5 

Τον προϊστάμενο της Γραμματείας σε περίπτωση που 
αυτός απουσιάζει ή κωλύεται αναπληρώνει ο αρχαιότε¬ 
ρος σε χρόνο υπηρεσίας στη Γ ραμματεία του Γ ραφείου 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2387 


του Γενικού Επιθεωρητή Δημόσιας Διοίκησης υπάλληλος 
κατηγορίας ΠΕ, με Α' βαθμό. 

Άρθρο 6 

Οι αρμοδιότητες των παραπάνω διατάξεων διατηρού¬ 
νται παράλληλα και από το ΓΕΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2005 

Ο Γενικός Επιθεωρητής Δημόσιας Διοίκησης 
ΛΕΑΝΔΡΟΣ ΡΑΚΙΝΤΖΗΣ 
-*- 

Αριθ. 4630/ΔΙΟΕ 128 (2) 

Τροποποίηση της αριθμ. 28764/ΔΙΟΕ 230/24.4.2003 (ΦΕΚ 
555/τ. Β78.5.2003) υπουργικής απόφασης «Σύνθεση, 
Όργανα, Λειτουργία Συμβουλίου Εξαγωγών», όπως 
τροποποιήθηκε με την αριθμ. 23074/ΔΙΟΕ 310/ 
1.6.2004 όμοια (ΦΕΚ Β' 878). 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του άρθρου 29Ατου Ν. 1558/1985 (Α' 137), όπως συ¬ 
μπληρώθηκε με το άρθρο 27του Ν. 2081/1992 (ΑΊ54) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38), 

β. του άρθρου 11 του Ν. 2232/1994 (Α' 140) «Σύσταση Οι¬ 
κονομικής και Κοινωνικής Επιτροπής και άλλες διατάξεις», 

γ. Του Π.Δ. 178/2000 (Α' 165) «Οργανισμός του Υπουρ¬ 
γείου Εθνικής Οικονομίας», όπως ισχύει, 

δ. Του Π.Δ. 81/2002, (Α' 57) «Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουρ¬ 
γείο Οικονομίας και Οικονομικών». 

ε. Του Π.Δ. 159/2002, (Α' 140) «Μεταφορά αρμοδιοτή¬ 
των, υπηρεσιών και προσωπικού του Υπουργείου Οικονο¬ 
μίας και Οικονομικών στο Υπουργείο Εξωτερικών και σύ¬ 
σταση Γ ενικής Γ ραμματείας Διεθνών Οικονομικών Σχέσε¬ 
ων και Αναπτυξιακής Συνεργασίας στο Υπουργείο 
Εξωτερικών». 

2. Την αριθμ. 28764/ΔΙΟΕ 230/24.4.2003, (Β' 555) από¬ 
φαση «Σύνθεση, Όργανα, Λειτουργία Συμβουλίου Εξα¬ 
γωγών», όπως τροποποιήθηκε με την αριθμ. 23074/ΔΙΟΕ 
310/1.6.2004 απόφαση (ΦΕΚ878/τ. Β714.6.2004). 

3. Το αριθμ. 234/20.12.2004 έγγραφο της Γ ραμματείας 
του Εθνικού Συμβουλίου Εξαγωγών, αποφασίζουμε: 

Τροποποιούμε το άρθρο 1 της απόφασης με αριθμ. 
28764/ΔΙΟΕ 230/24.4.2003, όπως αυτή τροποποιήθηκε 
με την αριθμ. 23074/ΔΙΟΕ 310/1.6.2004 απόφαση, καθό¬ 
σον αφορά στη συμμετοχή ως μέλους, στο Συμβούλιο 
Εξαγωγών, του Προέδρου του Ελληνικού Οργανισμού 
Τουρισμού και ορίζουμε αντ’ αυτού τον Γενικό Γραμμα¬ 
τέα Τουρισμού. 

Κατά τα λοιπά ισχύει η αριθμ. 28764/ΔΙΟΕ 230/ 
24.4.2003 (Β' 555) απόφασή μας. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθ. 7301 (3) 

Ορισμός Υποδιευθυντή Σπουδών της Εθνικής Σχολής 
Δικαστών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Εχοντας υπόψη: 

1. Τις διατάσειςτου άρθρου 1 παρ. 8γτου Ν. 2236/1994όπως 
έχει τροποποιηθεί μετο άρθρο 23 παρ. 5του Ν. 2331/1995. 

2. Την υπ’αριθμ. 2/2005 απόφαση του Εννεαμελούς 
Ανωτάτου Δικαστικού Συμβουλίου του Ελεγκτικού Συνε¬ 
δρίου, αποφασίζουμε: 

Ορίζουμε Υποδιευθυντή Σπουδών της Εθνικής Σχολής 
Δικαστών, τον Νικόλαο Αγγελάρα Αντιπρόεδρο του Ελε¬ 
γκτικού Συνεδρίου, με μερική απασχόληση, παράλληλα 
προς τα κύρια καθήκοντα του στο Ελεγκτικό συνέδριο και 
με θητεία τεσσάρων (4) ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 10079 (4) 

Συμπλήρωση της νομοπαρασκευαστικής επιτροπής για 
την αναμόρφωση του πτωχευτικού δικαίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’αριθ. 118399/5.10.2004 απόφαση περί συ¬ 
γκρότησης της ανωτέρω επιτροπής (ΦΕΚ Β' 1531). 

2) Την ανάγκη συμπλήρωσης της νομοπαρασκευαστικής 
επιτροπής για την αναμόρφωση του πτωχευτικού δικαίου. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη ύψους 1.761,00 ευρώ σε βάρος 
του προϋπολογισμού του ΤΑΧΔΙΚ, αποφασίζουμε: 

Τη συμπλήρωση της νομοπαρασκευαστικής επιτροπής 
για την αναμόρφωση του πτωχευτικού δικαίου με την Γε- 
ωργία Μπεχρή - Κεχαγιόγλου, Επίκουρη Καθηγήτρια 
Εμπορικού Δικαίου στο Δημοκρίτειο Πανεπιστήμιο Θρά¬ 
κης, ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 10080 (5) 

Συμπλήρωση, αντικατάσταση και παράταση του χρόνου 
λειτουργίας της ειδικής νομοπαρασκευαστικής επι¬ 
τροπής για την επεξεργασία και εισήγηση των ανα¬ 
γκαίων νομοθετικών μέτρων, προκειμένου να προσαρ¬ 
μοστεί η εθνική νομοθεσία στις αποφάσεις του Ευρω¬ 
παϊκού Δικαστηρίου Ανθρωπίνων Δικαιωμάτων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’αριθ. 3233/6.2.2004 (ΦΕΚ Β' 328) απόφαση, 
όπως τροποποιήθηκε με την υπ’ αριθ. 74256/7.6.2004 
(ΦΕΚ Β' 1044) όμοια. 

2) Την ανάγκη συμπλήρωσης, αντικατάστασης και πα¬ 
ράτασης του χρόνου λειτουργίας της ειδικής νομοπαρα¬ 
σκευαστικής επιτροπής για την επεξεργασία και εισήγη¬ 
ση των αναγκαίων νομοθετικών μέτρων, προκειμένου να 
προσαρμοστεί η εθνική νομοθεσία στις αποφάσεις του 
Ευρωπαϊκού Δικαστηρίου Ανθρωπίνων Δικαιωμάτων, 
σύμφωνα με το από 4.11.2004 έγγραφο του Προέδρου 
της επιτροπής και την από 5.11.2004 αίτηση της γραμμα- 
τέως αυτής. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη ύψους 10.461,00 ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Α) Τη συμπλήρωση της ανωτέρω ειδικής νομοπαρα¬ 
σκευαστικής επιτροπής μετά εξής μέλη: 

1) Δημήτριο Ασπρογέρακα, Εισαγγελέα Πρωτοδικών 
Αθηνών. 

2) Αντώνιο Μελισσινό, Πρωτόδικη Αθηνών. 

Β) Την αντικατάσταση της γραμματέως της επιτροπής 
Ιωάννας Λαζάρου, Δικηγόρου με την Αικατερίνη Πάγκα¬ 
λου, Δικηγόρο. 

Γ) Την παράταση για τρεις (3) μήνες του χρόνου λει¬ 
τουργίας της ανωτέρω ειδικής νομοπαρασκευαστικής 
επιτροπής, προκειμένου να περατώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 10081 (6) 

Παράταση του χρόνου λειτουργίας της ειδικής νομοπα¬ 
ρασκευαστικής επιτροπής με σκοπό τη μελέτη και ει¬ 
σήγηση μέτρων για την επιτάχυνση της διαδικασίας 
ενώπιον των πολιτικών και ποινικών δικαστηρίων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’αριθ. 54711/3.5.2004 (ΦΕΚ Β' 763/24.5.2004) 
απόφαση σύστασης της επιτροπής, όπως διορθώθηκε 
στο ΦΕΚ Β' 890/16.6.2004 και παρατάθηκε με τις υπ’ αριθ. 
90141/2.8.2004 (ΦΕΚ Β' 1213/6.8.2004) και 138030/ 
9.12.2004 (ΦΕΚ Β' 1895/22.12.2004) όμοιες. 

2) Την ανάγκη παράτασης του χρόνου λειτουργίας της 
ανωτέρω επιτροπής, σύμφωνα με το από 19.1.2005 έγ¬ 
γραφο του προέδρου αυτής. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη ύψους 4.661,00 ευρώ σε βάρος 
του προϋπολογισμού του ΤΑΧΔΙΚ, αποφασίζουμε: 

Την παράταση για ένα (1) μήνα του χρόνου λειτουργίας 
της ειδικής νομοπαρασκευαστικής επιτροπής με σκοπό 
τη μελέτη και εισήγηση μέτρων για την επιτάχυνση της 
διαδικασίας ενώπιον των πολιτικών και ποινικών δικαστη¬ 
ρίων προκειμένου να περατώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 


Αριθ. 3750 (7) 

Συγκρότηση του Ειδικού Δικαστηρίου Εκδικάσεως Αγω¬ 
γών Κακοδικίας και επίλυσης διαφορών του άρθρου 
88 παρ. 2 του Συντάγματος για το έτος 2005. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Εχοντας υπόψη: 

1. Τις διατάξεις: 

α) των άρθρων 88 παρ. 2 και 99 του Συντάγματος, 
β) των άρθρων 2 παρ.1 και 2 του Ν. 693/ 1977 (262 Α') 
όπως αντικαταστάθηκαν από το άρθρο 38 του Ν. 2172/ 
1993 (207 Α') και 

γ) του άρθρου 2 παρ. 1 του Ν. 3038/2002. 

2. Το υπ’ αριθμ. 11/2005 πρακτικό συνεδριάσεως της 
Ολομέλειας του Συμβουλίου της Επικράτειας, συγκρο¬ 
τούμε: 

Α. Το Ειδικό Δικαστήριο προς Εκδίκαση Αγωγών Κακο¬ 
δικίας για το έτος 2005 από τα κατωτέρω μέλη: 

1. Τακτικά: 

Ι.Χρήστο Γεραρή, Πρόεδρο του Συμβουλίου της Επι¬ 
κράτειας, ως Πρόεδρο. 

2. Δημήτριο Σκαλτσούνη, Σύμβουλο της Επικράτειας. 

3. Χρήστο Μπαβέα, Αρεοπαγίτη. 

4. Μαρία Αθανασοπούλου, Σύμβουλο του Ελεγκτικού 
Συνεδρίου. 

5. α) Σωτήριο Λύτρα, Καθηγητή της Νομικής Σχολήςτου 
Εθνικού και Καποδιστρικού Πανεπιστημίου Αθηνών και 

β) Γλυκερία Σιούτη, Καθηγήτρια της Νομικής Σχολής 
του Εθνικού και Καποδιστριακού Πανεπιστημίου Αθηνών 
ομοίως και 

6. α) Κωνσταντίνο - Δημήτριο Τριανταφυλλόπουλο, δι¬ 
κηγόρο και 

β) Παύλο Ιωαννίδη, δικηγόρο ομοίως, μέλη του Ανωτά- 
του Πειθαρχικού Συμβουλίου των Δικηγόρων. 

2. Αναπληρωματικά: 

1. α) Φιλοκτήμονα Αρναούτογλου, Σύμβουλο της Επι¬ 
κράτειας και 

β) Ευαγγελία Νίκα, Σύμβουλο της Επικράτειας ομοίως. 

2. α) Γεώργιο Φώσκολο, Αρεοπαγίτη και 
β) Χρήστο Μαυρογένη, Αρεοπαγίτη. 

3. α) Ελένη Φώτη, Σύμβουλο του Ελεγκτικού Συνεδρίου 
και 

β) Ιωάννη Μπαλαφούτη, Σύμβουλο του Ελεγκτικού Συ¬ 
νεδρίου ομοίως. 

4. α) Ιουλία Ηλιοπούλου - Στράγγα, καθηγήτρια της Νο¬ 
μικής Σχολής του Εθνικού και Καποδιστριακού Πανεπι¬ 
στημίου Αθηνών. 

β) Γεώργιο Νάκο, Καθηγητή της Νομικής Σχολής του 
Αριστοτελείου Πανεπιστημίου Θεσσαλονίκης. 

γ) Κωνσταντίνο Μαυριά καθηγητή της Νομικής Σχολής 
του Εθνικού και Καποδιστριακού Πανεπιστημίου Αθηνών. 

δ) Μαριάνος Καράσης, καθηγητής της Νομικής Σχολής 
του Αριστοτελείου Πανεπιστημίου Θεσσαλονίκης. 

5. α) Αθανάσιο Στεφόπουλο 

β) Αναστασία Χριστοδουλοπούλου 
γ) Δημήτριο Κορφιάτη και 
δ) Ιωάννη Γουσέτη 

δικηγόρους Αθηνών, μέλη του Ανωτάτου Πειθαρχικού 
Συμβουλίου των Δικηγόρων. 

Το Ειδικό Δικαστήριο για την επίλυση διαφορώντου άρ¬ 
θρου 88 παρ. 2 του Συντάγματος από τα μέλη του Ειδικού 
Δικαστηρίου Εκδίκασης Αγωγών Κακοδικίας και επί πλέ¬ 
ον από τα κατωτέρω μέλη: 

1. Τακτικά: 

1. Νικόλαο Σκανδάμη, Καθηγητή της Νομικής Σχολής 
του Εθνικού και Καποδιστριακού Πανεπιστημίου Αθηνών 
και 

2. Αντώνιο Αργυρό, δικηγόρο Αθηνών, μέλος του Ανω- 
τάτου Πειθαρχικού Συμβουλίου Δικηγόρων 

2. Αναπληρωματικά: 

1. α) Δημήτριο-ΣπυρίδωναΤραυλό-Τζανετάτο, Καθηγη¬ 
τή της Νομικής Σχολής του Εθνικού και Καποδιστριακού 
Πανεπιστημίου Αθηνών και 

β) Νικήτα Αλιμπράντη, Καθηγητή της Νομικής Σχολής 
του Δημοκρίτειου Πανεπιστημίου Θράκης 

2. α) Φώτιο - Δημήτριο Κρεμμύδα δικηγόρο Αθηνών και 

β) Γεώργιο Παπανικολάου, δικηγόρο Αθηνών, μέλη του 

Ανωτάτου Πειθαρχικού Συμβουλίου των Δικηγόρων. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 250496/1194 (8) 

Δεύτερη τροποποίηση της υπ’ αριθμ. 232967/585 κοινής 
απόφασης των Υπουργών Εθνικής Οικονομίας και Γε- 
ωργίας για τη «Ρύθμιση ειδικότερων θεμάτων παρο¬ 
χής βασικών υπηρεσιών στον αγροτικό πληθυσμό για 
την υλοποίηση των Ολοκληρωμένων Προγραμμάτων 
Ανάπτυξης Αγροτικού Χώρου των Περιφερειών της 
Χώρας στο πλαίσιο του Επιχειρησιακού Προγράμμα¬ 
τος “Αγροτική Ανάπτυξη - Ανασυγκρότηση της Υπαί¬ 
θρου 2000-2006"». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

1. Του άρθρου 29Α Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/26.7.1985), όπως αυτό 
προστέθηκε με το άρθρο 27 του Ν. 2081/1992 «ρύθμιση 
του θεσμού των επιμελητηρίων, τροποποίηση διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων βιοτεχνών και λοιπών 
επαγγελματικών και άλλες διατάξεις» (ΦΕΚ Α' 154) και 
τροποποιήθηκε με το άρθρο 1 Ν. 2469/1997 «περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (ΦΕΚ Α' 223). 

2. Τον Καν (ΕΚ) 1257/1999 του Συμβουλίου «για τη στή¬ 
ριξη της αγροτικής ανάπτυξης από το Ευρωπαϊκό Ταμείο 
Προσανατολισμού και Εγγυήσεων (ΕΓΤΠΕ) και για την 
τροποποίηση και κατάργηση ορισμένων κανονισμών (ΕΕ 
1160/26.6.1999). 

3. Τον Καν (ΕΚ) 1260/1999 του Συμβουλίου της 21ης 
Ιουνίου 1999 «περί γενικών διατάξεων για τα διαρθρωτικά 
ταμεία» (Ε 161/26.6.1999), όπως τροποποιήθηκε με τον 
Καν (ΕΚ) 1447/2001 του Συμβουλίου (Ε198/21.7.2001). 

4. Τον Καν (ΕΚ) 438/2001 της Επιτροπής της 2ης Μαρτί¬ 
ου 2001 «για τη θέσπιση λεπτομερών κανόνων εφαρμο¬ 


γής του Καν (ΕΚ) 1260/1999 του Συμβουλίου όσον αφορά 
τα συστήματα διαχείρισης και ελέγχου των παρεμβάσεων 
των διαρθρωτικών ταμείων (Ε63/21.13.3.2001). 

5. Τον Καν (ΕΚ) 1685/2000 της Επιτροπής της 28ης Ιου¬ 
λίου 2000 «για τη θέσπιση λεπτομερών κανόνων εφαρμο¬ 
γής του Καν (ΕΚ) 1260/99 του Συμβουλίου όσον αφορά 
στην επιλεξιμότητατων δαπανώντων ενεργειών που συγ- 
χρηματοδοτούνται από τα διαρθρωτικά ταμεία» (Ε 193/ 

29.7.2000) , όπως τροποποιήθηκε με το ΚΑΝ (ΕΚ) 1145/ 
2003 (Ε160/28.6.2003). 

6. Του Καν (ΕΚ) 1159/2000 της Επιτροπής της 30ης 
Μαΐου 2000 «για τις δράσεις πληροφόρησης και δημο¬ 
σιότητας που πρέπει να αναλαμβάνουν τα κράτη μέλη 
σχετικά με τις παρεμβάσεις των διαρθρωτικών ταμείων» 
(Ε 193/29.7.2000). 

7. Το Ν. 2362/27.11.1995 (ΦΕΚ247/Α') περί δημοσίου λο¬ 
γιστικού, ελέγχου δαπανών κράτους και άλλες διατάξεις. 

8. Του Ν. 2860/2000 Διαχείριση, παρακολούθηση και 
έλεγχος του ΚΠΣ και άλλες διατάξεις. 

9. Του άρθρου 30 παρ. 4 εδ. γ Ν.2945/2001 (ΦΕΚ223/Α7 

8.10.2001) σχετικά με την ανάθεση σε τοπικούς φορείς 
αγροτικής ανάπτυξης του έργου της παροχής βασικών 
υπηρεσιών για την αγροτική οικονομία και τον αγροτικό 
πληθυσμό στο πλαίσιο ολοκληρωμένων προγραμμάτων 
αγροτικής ανάπτυξης. 

10. Της υπ’ αριθμ. 232966/584/23.1.2002 κοινής από¬ 
φασης των Υπουργών Εθνικής Οικονομίας και Οικονομι¬ 
κών και Γεωργίας σχετικά με την «παροχή των βασικών 
υπηρεσιών για την αγροτική οικονομία και τον αγροτικό 
πληθυσμό στο πλαίσιο ολοκληρωμένων προγραμμάτων 
αγροτικής ανάπτυξης», και ιδίως το άρθρο 8 παρ. 4 αυτής 
(ΦΕΚ 1488/Β'). 

11. Την υπ’ αριθμ. 14650/2004 (ΔΙΟΕ 85/17.3.2004, ΦΕΚ 
519Β'/17.3.2004 ) Απόφαση του Πρωθυπουργού και του 
Υπουργού Οικονομίας και Οικονομίας περί «Καθορισμού 
αρμοδιοτήτων των Υφυπουργών Οικονομίας και Οικονο¬ 
μικών». 

12. Της υπ’ αριθμ. 269802/7951/30.9.2003/552 κοινής 
απόφασης των Υπουργών Οικονομία και Οικονομικών και 
Γεωργίας και αφορά την «Πρώτη τροποποίηση της 
232967/585 κοινής απόφασης των Υπουργών Εθνικής Οι¬ 
κονομίας και Γεωργίας για τη “Ρύθμιση ειδικότερων θε¬ 
μάτων παροχής βασικών υπηρεσιών στον αγροτικό πλη¬ 
θυσμό για την υλοποίηση των Ολοκληρωμένων Προ¬ 
γραμμάτων Ανάπτυξης Αγροτικού Χώρου των 
Περιφερειών της Χώρας στο πλαίσιο του Επιχειρησιακού 
Προγράμματος “Αγροτική Ανάπτυξη - Ανασυγκρότηση 
της Υπαίθρου 2000 - 2006”». 

13. Το υπ’ αριθμ. 2985/10.9.2004 έγγραφο του Ειδικού 
Γραμματέα Γ' ΚΠΣ του Υπουργείου Αγροτικής Ανάπτυξης 
και Τροφίμων. 

14. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Την τροποποίηση και συμπλήρωση της υπ’ αριθμ. 
232967/585/ 23.1.2002 Απόφασής μας ως εξής: 

1. Το σημείο 2α «Δαπάνες Προσωπικού» του άρθρου 7 
της υπ’ αριθμ. ΚΥΑ 585/2002, όπωςτροποποιήθηκε με την 
υπ’ αριθμ. ΚΥΑ 552/2003, «Τρόπος πληρωμής - Πιστοποί¬ 
ηση δαπανών» αντικαθίσταται ως εξής: 

α. Δαπάνες Προσωπικού 

Οι δαπάνες προσωπικού περιλαμβάνουν το κόστος των 

απασχολούμενων στη Δομή Στήριξης και στα μέλη του δι¬ 
κτύου της όσον αφορά στις υπηρεσίες που αυτή παρέχει 
στα πλαίσια της παρούσας απόφασης και αναγνωρίζο¬ 
νται ως νόμιμες και κανονικές έως τα ακόλουθα ανώτατα 
ποσά σε ετήσια βάση και ως τη λήξη της παρεχόμενης 
υποστήριξης της Δομής Στήριξης στο πλαίσιο του Ε. Π. 
Αγροτική Ανάπτυξη - Ανασυγκρότηση Υπαίθρου 2000 - 
2006: 

ι. Για τους απασχολούμενους στην ομάδα έργου της 
Δομής Στήριξης, τόσο της κεντρικής μονάδας όσο καιτων 
μελών του δικτύου αυτής, εφόσον αποτελούν ανεξάρτη¬ 
τα νομικά πρόσωπα, το ανώτατο επιλέξιμο ποσό αμοιβής 
τους θα είναι αυτό που προκύπτει για τις αντίστοιχες ειδι¬ 
κότητες από τις συλλογικές συμβάσεις εργασίας των ερ¬ 
γαζομένων στις μελετητικές και οικείες επιχειρήσεις όλης 
της χώρας, όπως ισχύουν για το αντίστοιχο έτος ή αν δεν 
υπάρχει τέτοια συλλογική σύμβαση, σύμφωνα με τη συλ¬ 
λογική σύμβαση ομοιοεπαγγελματικών επιχειρήσεων, 
πλέον εργοδοτικών εισφορών για τους απασχολούμε¬ 
νους με σύμβαση εργασίας. Στις περιπτώσεις σύμβασης 
έργου, και στα πλαίσια του συνολικού εγκεκριμένου προ¬ 
ϋπολογισμού της κάθε Δομής Στήριξης, το ανώτατο επι¬ 
λέξιμο όριο αποδοχών κάθε απασχολούμενου δύναται να 
ανέρχεται μέχριτο συνολικό κόστος της αντίστοιχης σύμ¬ 
βασης εργασία, κατόπιν σχετικής τεκμηρίωσης. 

Δύναται επίσης, για τους ανωτέρω με τεκμηριωμένη 
απόφαση του αρμόδιου οργάνου της Δομής Στήριξης, 
ύστερα από σύμφωνη γνώμη της Αναθέτουσας Αρχής 
του Υπουργείου Αγροτικής Ανάπτυξης και Τροφίμων και 
στα πλαίσια του συνολικού εγκεκριμένου προϋπολογι¬ 
σμού της, να εγκριθεί πρόσθετο ποσό, που δεν προβλέ- 
πεται στις οικείες συλλογικές συμβάσεις, και μπορεί συ¬ 
νολικά να ανέλθει μέχρι το 20% του βασικού μισθού που 
προκύπτει από τις προαναφερόμενες συλλογικές συμβά¬ 
σεις, συμπεριλαμβανομένων των νόμιμων κρατήσεων. 

Προϋπόθεση αποτελεί η τεκμηρίωση συνακόλουθου 
οφέλους για το έργο. 

ιι. Γιατον υπεύθυνο έργου της κεντρικής μονάδας (Γεν. 
Δ/ντες) και τους υπευθύνους έργου (Δ/ντες) των μελών 
του δικτύου ετήσιο ποσό έως σαράντα τέσσερις χιλιάδες 
εκατό ευρώ (44.100) και τριάντα τρεις χιλιάδες εξακόσια 
ευρώ (33.600) αντίστοιχα, συμπεριλαμβανομένωντωνερ- 
γοδοτικών εισφορών για πλήρη απασχόληση. 

Και στις δύο περιπτώσεις, στα πλαίσια του συνολικού 
εγκεκριμένου προϋπολογισμού της κάθε Δομής Στήρι¬ 
ξης: 

- Δύναται από το έτος 2004 να δικαιολογηθεί ετήσια αύ¬ 
ξηση των παραπάνω ποσών αντίστοιχη με την αύξηση των 
προαναφερθεισών Σ.Σ.Ε. 

-Επίσης στην περίπτωση που από την οικεία Σ.Σ.Ε., προ¬ 
κύπτει συνολικό κόστος μεγαλύτερο από τα ανωτέρω, θε¬ 
ωρείται επιλέξιμο το ποσό αυτό. 

- Σε περίπτωση μερικής απασχόλησης γίνεται επιμερι- 
σμός της δαπάνης της αμοιβής του ανωτέρω οριζόμενου 
ανωτάτου ορίου, ανάλογα με το ποσοστό απασχόλησης 
στο πρόγραμμα. 

Προϋπόθεση για την εφαρμογή τωνπροαναφερομένων 
στο παρόν άρθρο αποτελεί το ότι δεν προκαλείται υπέρ¬ 
βαση του εκάστοτε εγκεκριμένου ποσού για την αντίστοι¬ 
χη κατηγορία δαπανών (Αμοιβές προσωπικού) και του 
συνολικού εγκεκριμένου προϋπολογισμού για κάθε Δομή 
Στήριξης. 


Ως ημερομηνία έναρξης ισχύος της παρούσας ορίζεται 
αυτή της με αριθμό 232967/585 απόφασή μας. 

Κατά τα λοιπά ισχύει η με αριθμό 232967/585 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

X. ΦΩΛΙΑΣ Ε. ΜΠΑΣΙΑΚΟΣ 

-♦- 

Αριθ.ΔΔΟ/Φ.101.92/01/1012 (9) 

Ορισμός Προέδρου, μελών και γραμματέα ΣΧΟΠ Υπουρ¬ 
γείου Αιγαίου και Νησιωτικής Πολιτικής Επαρχείου 
Λήμνου για διετία 2005 - 2006. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Εχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα» ΦΕΚ 137/Α71985. 

β) Του Π.Δ. 327/1998 «Σύσταση Συμβουλίου Χωροτα¬ 
ξίας Οικισμού και περιβάλλοντος (ΣΧΟΠ/.ΦΕΚ 

221 /Α'/1998) όπως τροποποιήθηκε και συμπληρώθηκε με 
το Π.Δ. 47/2001 (ΦΕΚ 33/Α72001) και το Π.Δ. 60/2003 
(ΦΕΚ60/Α'). 

γ) Του Π.Δ. 1/1986 «Καθορισμός αρμοδιοτήτων Υπ. Αι¬ 
γαίου (ΦΕΚ 1/Α71986), όπως συμπληρώθηκε με το Π.Δ. 
326/2000 (ΦΕΚ 267/Α72000). 

δ) Των άρθρων 13,14 και 15 του Ν. 2690/1999 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ45/Α'). 

2. Την υπ’ αριθμ. ΔΔΟ/Φ. 101.2/3365/2.3.2001 (ΦΕΚ 
252/Β79.3.2001) απόφασή μας σχετικά με τη σύσταση 
ΣΧΟΠ Υπ. Αιγαίου και Νησιωτικής Πολιτικής στο Επαρ¬ 
χείο Λήμνου. 

3. Το αριθ. πρωτ. 1081/31.1.2005 έγγραφοτου Τεχνικού 
Επιμελητηρίου Ελλάδας (ΤΕΕ) Τμήμα Βορειοανατολικού 
Αιγαίου. 

4. Την ανάγκη ορισμού προέδρου, μελών και γραμμα¬ 
τέα στο ΣΧΟΠ Υπ. Αιγαίου και Νησιωτικής Πολιτικής Ν.Λέ¬ 
σβου για τη διετία 2005 - 2006, αποφασίζουμε: 

1. Ορίζουμε στο τριμελές Συμβούλιο Χωροταξίας, Οικι¬ 
σμού και Περιβάλλοντος (ΣΧΟΠ) Υπουργείου Αιγαίου και 
Νησιωτικής Πολιτικής Επαρχείου Λήμνου, για τη διετία 
2005 - 2006 τους παρακάτω και ως εξής: 

1. Ολγα Βουλγαροπούλου, μόνιμη υπάλληλο του Δή¬ 
μου Μούδρου, Κλάδου ΠΕ Αρχιτεκτόνων Μηχανικών, με 
βαθμό Α', ως Πρόεδρο, αναπληρούμενη από τον Νικόλαο 
Θεοδοσιάδη, μόνιμο υπάλληλο της Περιφέρειας Βορείου 
Αιγαίου, Κλάδου ΠΕ Αρχιτεκτόνων Μηχανικών με βαθμό 
Α'. 

2. Αλέξανδρο Πιπερόπουλο, μόνιμο υπάλληλο του 
Υπουργείου Αιγαίου και Νησιωτικής Πολιτικής, Κλάδου 
Π Ε Αρχιτεκτόνων Μηχανικών, με βαθμό Δ', ως μέλος, ανα- 
πληρούμενο από την Όλγα Κομίνη, μόνιμη υπάλληλο του 
ιδίου φορέα, Κλάδου και βαθμού. 

3. Ευστρατία Παντελαρούδη, Αρχιτέκτονα Μηχανικό 
τακτικό μέλος, αναπληρούμενη από την Καραβία - Σαρά- 

ντη Μαρία, Αρχιτέκτονα Μηχανικό, εκπρόσωπο του Τεχνι¬ 
κού Επιμελητηρίου Ελλάδας. 

2. Καθήκοντα γραμματέα θα ασκεί η Ουρανία Ευτυχιά- 
δου μόνιμη υπάλληλος του Υπουργείου Αιγαίου και Νη¬ 
σιωτικής Πολιτικής, Κλάδου ΤΕ3 Μηχανικών με βαθμό Δ', 
αναπληρούμενη από τον Νικόλαο Μαστρογιάννη, μόνιμο 
υπάλληλο της Περιφέρειας Βορ. Αιγαίου, Κλάδου ΠΕ Δι¬ 
οικητικού Οικονομικού με βαθμό Α'. 

3. Η λειτουργία και οι αρμοδιότητες του παρόντος ορ¬ 
γάνου θα είναι σύμφωνη με τα οριζόμενα στο Π.Δ. 


327/1998 (ΦΕΚ221/Α71998) όπως τροποποιήθηκε και συ¬ 
μπληρώθηκε με το Π.Δ. 47/2001 (ΦΕΚ 33/Α72001) και το 
Π.Δ. 60/2003 (ΦΕΚ 60/Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 3 Φεβρουάριου 2005 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίίρ: νννννν.θί.ςτ - θ-ιχιηΝ: ννβΟηηθδΙθΓ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ- Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410 ) 597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

ευκο 

Τεύχος 

Περίοδος 

Ευπο 

Α" 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α" 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β" 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β" 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ" 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ" 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οΗ-γοπί και μέχρι 100 σελίδες σε 5 θογο προσαυξανόμενη κατά 

1 θυΓΟ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΓΟ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ϊπΙθγπθΙ 

ΙιΙΙρ://νννννν.θ 1 . 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Α" (Νόμοι, Π.Δ., Συμβάσεις κτλ.) 

225 € 

190 € 

Β" (Υπουργικές αποφάσεις κτλ.) 

320 € 

225 € 

Γ" (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ" (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυιΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 ΐην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























